
A délészt nyelvváltozatok. A szetu és a võru helye a balti finn nyelvek között

Az Észtország délkeleti sarkában és az orosz határ túloldalán élő, ortodox szetu kisebbség liturgikus nyelve az észt és az egyházi szláv. Ennek ellenére, rendelkeznek saját fordítással a négy evangéliumból. Ez csupán nyelvi presztízs számukra, hiszen szakrális célokat nem szolgál ezek megléte. Nyelvük, hivatalosan az észt nyelv legdélkeletibb dialektusa, amelyet a hozzálegközelebb álló võru nyelvjáráscsoportjának tartanak. A lutheránus võruknak nincs semmilyen bibliafordítása. A szetuk célja nem más, mint anyanyelvük önálló státuszának elnyerése. Ortodox hitük által hosszú ideig elszeparálva éltek az észtektől, amelynek köszönhetően sok archaikus elemet megőrzött a nyelvük. Emellett bőven fedezhető fel benne orosz elem is. Az első újszövetség fordítás 1926-ban készült el, az észt alapján. Ennek 2013-ban készült el az új, revideált változata az eredeti ógörög szöveg alapján. Mindkét fordítás alapja a déliszetu dialektus.
Az elemzés során összevetettem a dolgozatban a szetu miatyánk imádság fordítások Máté evangélium szerinti változatát az 1997-es észt fordítással valamint indolt esetben a finn fordítással is. Összességében nem lehet nyelvújításról beszélni. A szavak legnagyobb része ősi, finnugor eredetű. Második helyen a germán eredetű szavak állnak. Orosz hatás csupán egy kötőszó esetében mutatható ki.



